cyanic-selkie/wikianc huggingface dataset:
Анастас Јанков
Животопис
Анастас Jaнков Динков е роден во костурското село Загоричани на 1 април 1857 г. Учи во родното село, а подоцна во егзархиското училиште во Цариград, коешто го завршува во 1875 година, со одличен успех.
Бил прогонуван од отоманските власти и затворен, но успева да избeга во Одеса, денешна Украина. Учествува како доброволец во српската армија во Руско-турската војна (1877-1878) и во Српско-турската војна (1876), во којашто е награден со српски орден и е унапреден во чин помлад унтерофицер, по битката при Гредетин. За време на Руско-турската војна (1877-1878) е доброволец во V-та дружина на Бугарското ополчение, кога го добива чинот унтерофицер. Кај Шипка и Шејново е ранет и за пројавена храброст добива „Георгиевски крст“. Во 1885 г. учествува во Српско-бугарската војна (на страна на Бугарите) и добива орден „За храброст“ од 4-ти степен.
Неколку години по формирањето на ВМК станува негов член, и во 1902 г. заминува за Македонија, со цел да им помогне на своите сонародници Македонци. Подоцна оди во Грција и Србија, со мисија кај тамошните авторитети да добие поддршка за борбата за автономијата на Македонија.
Со самото негово пристигнување во Костурско, почнале несогласувањата со дејците на Внатрешната Организација, co коишто Јанков, намерно со умисла, или не, донекаде ја компромитирал Организацијата пред отоманските власти. Неговата преголема доверба и наклонетост кон гркоманот Коте Христов од село Руља исто така ѝ наштетиле на Организацијата.
Сепак, треба да се истакне и да се запамети неговиот значаен придонес кон афирмирањето на македонското национално дело. Поради неговата агитација дека Македонците се посебна нација, или можат да формираат таква, врз основа на историските собитија, балканската јавност станувала сè посвесна за националната посебност на Македонците. Повиците и прогласите до Македонците, пак, каде што тој вели дека тие треба пред сè самите да се изборат за својата слобода и национална независност, несомнено придонеле за зацврстување на македонската национална свест кај самиот македонски народ. Освен тоа, Јанков секаде го истакнува континуитетот во поглед на македонската етничка припадност и потекло на Македонците.
Кога во 1902 година отиде со голема чета во Костурско за да крева „востание” и издава проглас во кој меѓу другото се вели: - ''„Македонци! Сетете се за светскиот победител, за светската слава на Македонија великиот Александар Македонски; сетете се за храбриот цар Самоил, македонскиот великан, за прекрасниот Марко Крале, општословенската слава, дека во нив течела македонска крв; тие од небесните височини бдеат и го благословуваат нашето започнато дело. Да се покажеме достојни нивни потомци: да им ги зачуваме славните имиња и да го зачудиме светот со нашата храброст, умешност и самопожртвуваност; да го отресеме од себе срамниот јарем што нè гуши пет века.”''
Во весникот “Штампа” на 01.12.1903, тој изјавува:
Крсте Мисирков во „За македонцките работи“ вели:
Еден ден (албум)
Еден ден е музички албум на македонската поп-пејачка Тамара Тодевска од 2015 година во издание на „Горила продукција“.
Анастас Јанков
Семејство
Полковник Анастас Јанков е женет за Марија Атанасова Попгеоргиева Футекова, сестра на бугарската револуционерка Рајна Кнегиња. Негов син е мајорот Коста Јанков (1888–1925, зет за ќерка на социјалистот Димитар Благоев и деец на Бугарската комунистичка партија), кој бил убиен во полициска хајка по терористички напад спроведен од неговата партија врз бугарскиот цар и армискиот врв.
Еден ден (албум)
Видео записи
Следниве песни од албумот имаат и видео запис:
Црква „Св. Никола“ - Тресонче
'''Црква „Св. Никола“ - Тресонче''' — најстара црква помеѓу четирите цркви во дебарското село Тресонче. Се наоѓа во непосредна близина на месноста Ленишча, на западните падини од селото. Градена е во век. Претставува мал, складно граден објект, по концепција еднокорабен, со централно поставена купола на низок тамбур.
Министерство за надворешни работи (Грција)
Грчкото Министерство за надворешни работи (грчки: Υπουργείο Εξωτερικών) е државна институција која била основана во 1973 година. Седиштето на оваа министерство се наоѓа во престолнината Атина. Моментален Министер за надворешни работи на Република Грција е Никос Коѕијас.
IC3PEAK
IC3PEAK е руско експериментално електронско музичко дуо од Москва, формирано во октомври 2013 година. Дуото првично снимаше песни скоро исклучиво на англиски јазик, но подоцна започнаа да снимаат скоро исклучиво на руски јазик. Во 2018 година, серијата концерти на бендот беа откажани или нарушени од страна на полицијата, а дуото беше приведено во сибирскиот град Новосибирск без некоја причина и не беа ослободени од притвор за да настапат на шоуто.
Историја
Дуото во моментов се состои од вокалистот Анастасија „Настја“ Креслина (родена на 13 ноември 1995 година) и продуцентот Николај Костилев (роден на 31 август 1995 година). Бендот се опишува себеси како „аудио-визуелен проект“.
Првиот настап на дуото се одржа во Санкт Петербург, проследен со концерт во Москва како втор дел од серијата „W17CHØU7“ („Witchout“), на публика од околу 600 луѓе. Бендот го издаде своето деби ЕП „Substances“ на издавачката куќа STYLSS во 2014 година, со песната „Ether“, за која го објавија своето прво музичко видео. Бендот потоа го издаде ЕП „Vacuum“ подоцна во годината, на француската издавачка куќа Stellar, Kinematics, дозволувајќи им да ја прошират својата публика во Европа. Нивните први европски настапи се одржаа во Париз, Бордо, Рига, Прага и Хелсинки, проследено со повеќе претстави во нивната татковина Русија. Во 2016 година, бендот беше на турнеја во Бразил и го снимаше спотот за песната „Go With the Flow“. Истата година се случи нивната прва турнеја низ САД и настапот во Мексико. Во 2017 година, IC3PEAK ја освои категоријата „електроника“ на музичките награди Jägermeister и „најдобар експериментален проект на годината“ на наградите Golden Gargoyle. Во ноември 2017 година, бендот го издаде својот прв албум на руски јазик „Сладкая Жизнь“ (Слаткиот живот), со песната „Грустная сука“ (Тажна кучка), со повеќе од 10 милиони прегледи на YouTube.
Вториот албум на дуото на руски јазик „Сказка“ (Бајка) содржи песни на социјални теми. Во песната „Смерти Больше Нет“ (Нема повеќе смрт), Настја Креслина пее од перспектива на учесник во протести, соочен со затворскиот штаб на Лубјанка на ФСБ (Федерална служба за безбедност). На песната има текст „Заедно со другите ќе се извиткаш на плоштадот“ и „Одам надвор да милувам мачка додека полицаец ја прегазува“. Есента 2018 година, групата, како и многу други руски независни изведувачи, започнаа да имаат проблеми со откажувањето на концертите во руските градови од страна на локалните безбедносни сили. Се има случено бендот да биде вклучен во забранување популарни музички акти низ провинциската Русија, каде што многу изведби се откажани во наплив на локален притисок, за кој се вели дека предизвикал интервенција од страна на Московскиот Кремлин.
Бобрускиј замок
Приказна
Постоел во средниот век (XIV-XVIII век), сместен на десниот брег на реката Березина. Според пописите од 1638 и 1684 година, имал површина од 13,5 мртовечници (9,6 хектари), бил опкружен со земјен бедем, дабов ѕид со три одбранбени кули и три двојки, опкружен со ров широк до 15 метри., влезот во замокот бил преку мост лулашка. На територијата на замокот имало двокатна станбена зграда и помошни згради во подрумот.
Петолетка (книга)
Петолетка е книга со слики од македонскиот сликар Александар Станковски, издадена во 2007 година.
Технички податоци
Книгата е објавена од Културно-информативниот центар во Скопје. Графичкото уредување и дизајнот е дело на „Точка“. Книгата има 64 страници, со обем од 21 сантиметри и содржи илустрации во боја. Книгата е каталогизирана во Народната и универзитетска библиотека „Климент Охридски“, Скопје и ја носи меѓународната ознака ISBN 978-9989-139-83-3.
Содржина
Книгата содржи приказ на ликовните дела на Станковски, како и пет негови текстови: „Петолетка“, „Ретрогарда“, „Авангардизам“, „Моќ“ и „Медиум“. Во книгата се прикажани илустрации на следниве дела на Станковски:
Сарај (турцизам)
Сарај (турски: saray од персиски: seray) — резиденција на султанот или раскошна куќа на турски големец. На почетокот зборот се користел за секоја поголема градба. Во Отоманското Царство сараи биле палатите на владарите и великодостојниците, царски, везирски или пашини дворови (така на пр. Сараево го добило името по беговиот двор). Резиденцијата на султанот во Истанбул на Босфор, на ртот меѓу Мраморното Море и Златниот Рог, се вика Сарај-буруни. Во поширока смисла на зборот „сарај“ ја означува не само султановата палата туку и целата послуга, свита и стражи, а особено харемот.
За време на патот на свилата, како одморалишта за трговските каравани служеле караван-сараите.
Сарај во уметноста
Во македонските народни песни „сарај“ е присутен во многу песни:
Габер
Во Македонија
Во Македонија се присутни обичниот габер, наречен и сабука или воденика (C.betulus), белиот габер (C. orientalis) и црниот габер (Ostrya carpinifolia), кој впрочем припаѓа на родот хмељогабер (Ostrya). Од нив, природно е застапен само црниот.
Опис
Листовите се листопадни, наизменични и прости, со назабени рабови и долги од 3 до 10 см. Цветовите излегуваат напролет и имаат облик на виснати реси. Машките и женските се засебни, но растат на истото дрво (еднодомност). Плодот е мало оревче, долг 3–6 мм и сместен во прицветник (плодна лушпа). Прицветникот е малку несиметричен, со триделен или просто овален облик. Несиметричноста му овозможува да се врти додека патува со ветерот и така да стигне подалеку. Обликот на крилцата е пресуден во распознавањето на видовите. Секоја реса има по 10 до 30 семчиња.
Употреба
Габерот има многу тврдо дрво. Сушените талпи од срцевината имаат речиси бела боја, погодна за внатрешно уредување. Ретко се користи за столарија, бидејќи тешко се обработува. Од друга страна, токму поради цврстината, од габрово дрво се прават даски за сечење, рачки за алат, дна за рачни стругови, тркала за кочии, механизми за пијано. Во минатото од ова дрво се правеле запци за запченици во ветерниците. Денес од него се прават и паркети и шаховски фигури.
Воронеч замок
Замокот Воронеч е одбранбена градба во селото Воронеч. Вороничи од Големото Војводство Литванија (денес село во областа Полоцк во регионот Витебск ), изградено по наредба на Сигизмунд Август.
Играл значајна улога за време на Ливонската војна. Во 1581 година бил заземен од трупите на Стефан Батори.
Од замокот е зачувана населба, која сè уште го носи името „замок“ и е поделена на три дела: источен, западен и јужен, одделени еден од еден со ров.
Гави (остров)
Островот Гави е мал остров на архипелагот на Понцијанските Острови како Понца, Вентотене, Палмарола, Санто Стефано и Заноне. Се наоѓа на само 120 метри од Понца, со должина од околу 700 метри и површина од 0.14 км2.
На островот има една мала куќа населена со неколку луѓе. Во прилог на овие жители, на островот има неколку ендемски животни, како гуштер од Гави, кој живее само на островот. Може да се сретнат на островот голем број глувци, зајци и неколку скорпии.
Монетарна политика
Монетарната политика (англиски: monetary policy) претставува дел од макроекономската политика на една земја. Со нејзините мерки и инструменти, во комбинација со мерките и инструментите на другите макроекономски политики, се остваруваат целите на економската политика. Монетарната политика ја води државата, но за нејзината реализација е задолжена централната банка, која преку регулирање на парите во оптек и кредитите влијае врз вкупните економски движења во една земја. Монетарната политика се остварува преку одредени инструменти, преку кои централната банка дејствува пред сè антиинфлаторно. На овој начин, монетарната политика може да даде значаен придонес во стабилизирањето на економијата и во доближувањето на фактичкиот бруто-домашен производ кон потенцијалниот.
Цели на монетарната политика
Монетарната политика е инструмент на економската политика за остварување на неjзините цели. Оттука, основните цели на монетарнта политика се:
Првите две цели на монетарната политика имаат развоен карактер, а вторите две стабилизационен. Развојните и стабилизационите цели на монетарната политика често се противречни. Ако акцентот се стави, на пример, врз динамизирање на стопанскиот раст, тоа може да ја наруши стабилноста на цените, односно да предизвика инфлаторни тенденции. Затоа во практиката доаѓа до комбинација на мерките и инструментите на другите макроекономски политики (фискалната, политиката на цени и др.), со што доаѓа до исправка на деформациите предизвикани од двете групи на цели на монетарната политика. Стимулирањето на штедењето како битна претпоставка за пораст на инвестициите и динамизирањето на економскиот раст претставува и најбитна задача на монетарната политика во доменот на остварувањето на развојните цели. Одржувањето на стабилност на општото ниво на цените се остварува со регулираъе на масата на пари во оптек. Со тоа што монетарната политика се грижи за остварување на стабилноста на општото ниво на цените, таа придонесува и за реализација на четвртата цел односно, врамнотежување на платниот биланс и одржување стабилен девизен курс на домашната валута.
Монетарната политика е една од двете позначајни макроекономски политики со чија примена директно се влијае врз економијата. Со монетарната политика се определува стапката на раст на парите во оптек и неа ја спроведува посебна државна институција, наречена централна банка. Според многу економисти, масата пари во оптек има влијание врз реалните економски променливи, како што се: производството, вработеноста, економскиот раст, па следствено на тоа, со правилна примена на монетарната политика може да се промовира стабилен економски раст и развој. Монетарната политика е активно средство за водење на стабилизациона економска политика. Во воспоставувањето и спроведувањето на стабилизациона економска политика, монетарната политика може да биде експанзивна и рестриктивна. Кога стопанската активност и вработеноста опаѓаат, преку експанзивна монетарна политика, изразена преку зголемување на масата пари во оптек, се настојува да се врати економијата во рамнотежа. Кога во економијата постојат инфлаторни притисоци, изразени преку нагло покачување на цените, со водење на рестриктивна монетарна политика се намалува масата пари во оптек, со што инфлаторните притисоци се намалуваат, цените се стабилизираат и економијата се враќа повторно во рамнотежа.
Поставеност на монетарната политика
Вообичаено, при остварувањето на крајните цели, монетарната политика се води во две фази: прво, централната банка треба да избере некоја посредна цел (интермедијарен таргет) која има големо влијание врз остварување на крајната цел и, второ, таа треба да избере оперативен таргет кој има големо влијание врз остварување на интермедијарниот таргет. Потоа, монетарната политика се води според следниов редослед: со помош на своите инструменти, централната банка настојува да влијае врз оперативниот таргет, со негова помош, таа го остварува интермедијарниот таргет и така, таа ги постигнува своите крајни цели.
Оперативни таргети на монетарната политика
Оперативните таргети ја претставуваат првата алка во трансмисиониот механизам на монетарната политика и тие се променливи кои се под директна контрола на централната банка. Имено, централната банка не може со употреба на инструментите на монетарната политика директно да влијае врз остварување на нејзината крајна цел и заради тоа, трансмисиониот механизам на монетарната политика вклучува голем број на променливи и функционални односи преку кои монетарните импулси се пренесуваат во реалниот сектор во економијата.
Генерално во практиката постојат два вида на оперативни таргети на монетарната политика:
Така, во земјите каде постојат развиени и длабоки финансиски пазари, оптимален оперативен таргет би била каматната стапка. Во овој случај, централната банка ги толерира осцилациите на каматните стапки сè додека тие се доследни со оперативниот таргет. Спротивно на тоа, во земјите каде финансиските пазари се недоволно развиени, монетарната база претставува оперативен таргет кој дава адекватни сигнали за движењето на интермедијарниот таргет, евентуалните отстапувања од таргетираното ниво и, следствено, активностите кои централната банка треба да ги преземе во остварување на крајната цел.
Интермедијарни таргети на монетарната политика
Интермедијарен таргет претставува променлива преку која централната банка индиректно влијае врз остварување на крајната цел. Истовремено, интермедијарниот таргет овозможува јавноста да ја следи и оценува политиката што ја води централната банка. При изборот на интермедијарниот таргет, централната банка посебно внимание посветува на можноста за негово следење, односно да ги добива потребните податоци со помало задоцнување. Понатаму, при изборот важна е и можноста за контрола, односно централната банка да може преку контрола на интермедијарниот таргет да влијае врз остварување на крајната цел. Исто така, при изборот на интермедијарниот таргет, се претпоставува дека постои стабилна врска меѓу интермедијарниот таргет и крајната цел на монетарната политика. Во зависност од изборот на соодветниот интермедијарен таргет, централната банка применува соодветна монетарна стратегија. Како интермедијарни таргети, централната банка ги користи: парите, кредитите, девизниот курс, каматните стапки итн., а нивното остварување води кон остварување на крајната цел на монетарната политика.
Инструменти на монетарната политика
Инструментите на монетарната политика, кои централната банка ги користи за остварувањето на своите цели се делат на: Со квантитативните инструменти, централната банка ја регулира потребната количина на пари во оптек. Квантитативни инструменти се:
Трансмисиониот механизам кај монетарната политика
Анализата на начините и на маханизмите преку кои промените во понудата на пари предизвикуваат промени во најзначајните макроекономски агрегати е прашање со кое се занимава монетарниот трансмисионен механизам. Влијанието на промените на понудата на пари врз најзначајните макроекономски големини е посредно, индиректно, преку промените на каматните стапки. Логиката на преносот односно преносот на ефектите од промената на понудата на пари врз најзначајните макроекономски големини е следната:
Поголем дел од економистите го прифаќаат претходно изложеното, но монетаристите ја поддржуваат квантитативната теорија за парите, чијашто суштина се искажува преку формулата: МV = РQ (каде што М = понуда на пари, V = брзината на обртот на парите, Р = нивото на цените и Q = вкупниот физички обем на добрата и услугите во економијата). Оттука се изведува тврдењето дека врската помеѓу промените на понудата на пари и промените на номиналниот бруто-домашен производ е директна, непосредна односно дека промените на понудата на пари предизвикуваат промени на агрегатната побарувачка, а тие пак предизвикуваат промени на номиналниот бруто-домашен производ.
Експанзивна и рестриктивна монетарна политика
Експанзивната монетарна политика се применува во услови кога во економижата владее рецесија. Во тој случај фактичкиот бруто-домашен производ е под потенцијалниот. За стабилизација на еконимијата централната банка ќе ги активира инструментите на монетарната политика кои ќе ја зголемат понудата на пари со што ќе се зголеми кредитниот потенцијал на комерцијалните банки. Таквата зголемена понуда на пари ќе предизвика намалување на каматната стапка и поттикнување на инвестициите со што ќе се зголеми агрегатната побарувачка, ќе порасне реалниот бруто-домашен производ и ќе се намали невработеноста. Рестриктивната монетарна политика се применува ако економијата е соочена со експанзија којашто, доколку не се контролира може да премине во висока инфлација. Во овој случај централната банка ќе продава државни обврзници, ќе ја зголеми стапката на задолжителни резерви и ќе ја зголеми дисконтната стапка. Со тоа ќе се дестимулираат инвестициите, агрегатната побарувачка ќе опадне, реалниот бруто-домашен производ ќе се намали, како и општото ниво на цените.
Дискрециона монетарна политика или правила во спроведувањето на монатарната политика
Правото на централната банка да води дискрециона монетарна политика фактички се сведува на нејзино право да ја менува понудата на пари и на тој начин активно да влијае врз клучните макроекономски агрегати, а во зависност од состојбата во економијата и дали економијата е соочена со експанзија или пак со рецесија.
Иако во современата макроекономска наука долго време се води дискусија околу дилемата дискрециона монетарна политика или правила во спроведувањето на монетарната политика, согласност по ова прашање сѐ уште отсуствува. Во последната декада се разви еден нов пристап наречен таргетирање на инфлацијата, кој во основа се следува на компромис меѓу дискреционата монетарна политика и правилата во спроведувањето на истата. Суштината на таргетирањето на инфлацијата се сведува на следново: владата и централната банка се определуваа за ниска и стабилна инфлација на среден и долг рок; се соопштува бројчено, бројчена цел за стапката на инфлација во определен ранг (распон). Таргетирањето на инфлацијата, како монетарна стратегија, има две значајни предности: Прво, таа ги елиминира инфлационите очекувања во економијата. Второ, монетарната политика станува пофлексибилна, поприлагодлива на конкретната економска ситуација, бидејќи не е обврзана да се фокусира на одржување на фиксна стапка на инфлација на подолг период. Најголема слабост на овој пристап е кредибилитетот на централната банка и владата.
Централната банка и нејзината улога
Централната банка претставува највисока банкарска институција во секоја земја. Таа се наоѓа во надредена положба во однос на другите банки и затоа често се нарекува „банка на банките”. Првата централна банка во светот е основана во Шведска, во 1668 година. Во 1694 година е формирана Банката на Англија која била национализирана дури во 1947 година. Другите држави свои централни банки ги формирале многу подоцна. Карактеристично е дека овие банки во минатото биле приватни. Централната банка на САД (Федералниот систем на резерви) била организирана како државна централна банка во 1913 година. Во 1999 година почнала да функционира и Европската централна банка (ECB). Оваа институција е фактички централна банка на ЕУ и ги обединува централните банки на поголем број земји членки на ЕУ кои ги замениле своите национални парични единици со еврото, како: Франција, Германија, Италија, Шпанија и др.
Централната банка директно е одговорна за регулацијата на монетарните текови, со задача да одржува внатрешна и надворешна стабилност на националната валута, да го поддржува стопанскиот раст и да влијае на одржување на стабилноста на цените и вработеноста, како и да ги контролира понудата на пари и кредитните услови во земјата. Во услови на експанзија, придружена со висока инфлација, централната банка ја намалува понудата на пари, со тоа го забавува растот на агрегатната побарувачка и ја намалува или стабилизира инфлацијата. А во услови на контракција, придружена со пад на производството и со висока стапка на невработеност, централната банка ја зголемува понудата на пари. Со тоа се зголемува количеството на пари во оптек, се зголемува агрегатната побарувачка и се дејствува врз пораст на производството и вработеноста. На тој начин, економијата излегува од рецесија.
Местото и улогата на централната банка во една земја се детерминирани од:
Основни цели и функции на централната банка
Основните цели на централната банка во секоја земја произлегуваат од општата економска политика на земјата, а денес нејзината основна цел најчесто се дефинира со формулацијата: Банката се грижи за одржување на ценовната стабилност во земјата. Ваквата формулација на основната цел на централната банка, има сосема конкретна содржина:
Идентична е и основната цел на Европската централна банка и да осигури ценовна стабилност во економиите на земјите членки на ЕУ. Од целите на централната банка произлегуваат нејзините функции. Функциите на централната банка се од посебно значење за нормалното функционирање на банкарскиот систем на една земја, а следствено и на националната економија. Најзначајни функции на централната банка се:
Покрај овие функции, централната банка ги регилира кредитните операции на банките, го организира платниот промет на земјата и др. Централната банка на некои земји, заради нивната економска положба во светската економија учествува во разрешување на некои меѓународни финансиски пробелми.
Управување и раководење со централната банка
Иако постојат извесни нијанси во уредувањето на управувањето на централнита банки, во најголем број земји, тоа е воспоставено на повеќе нивоа. Како органи на управување и раководење со централната банка се : Гувернерот на банката, Советот на гувернери (Board of Governors) или Советот на директори (Board of Directors) и Извршниот комитет.
Независноста и односот меѓу централната банка и државата
Во економски високоразвиените земји, а во поново време и во земјите во развој и во земјите во транзиција се тежнее кон што е можно повисока независност на централната банка, наспроти извршната власт, односно владата. Централната банка треба да ја има моќта и одговорноста во свои раце со цел монетарната политика да ја утврдуваат и имплементираат професионалци, а не политичари. Едноставно денес се настојува „парите да се држат подалеку од рацете на политичарите“, бидејќи политичарите лесно можат да ја злоупотребуваат моќта на парите. Експанзивната монетарна политика, на долг рок, неизбежно води кон инфлација со сите негативни последици што од неа произлегуваа и токму поради тоа независна централна банка и одговорен гувернер, тоа не би го дозволиле. Независноста на централната банка се обезбедува во повеќе полиња:
IC 1608
IC 1608 — галаксија во соѕвездието Девица, заведена во Новиот општ каталог на длабоконебесни тела.
Откривање
Објектот е откриен на 7 мај 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 1608 е од видот Sc. Видливиот сјај со голо око изнесува 16,3 mag, а оној во рамките на интервалот од минималната до максималната честота 17 mag, додека површинскиот сјај изнесува 14,3 m/лм2. IC 1608 има привидни димензии од 0,6' х 0,3'.
Други поделби
Проучување на IC 1608 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1394706.
Окер
Окер (од латински ochra: беложолт од грч. ὤχρα, според ὠχρός : жолт; блед) — природен неоргански пигмент чија главна состојка, покрај поголемите примеси на (природна) глина, е хидриран железен (III) оксид (FeOOHx0,4 H 2 O), а содржи и некои соединенија на манган и калциум. Како што се зголемува содржината на железо (и манган), бојата на окер се менува од жолта во кафена и црвенокафеава. Ја менува бојата и со жарење; прво станува појак (поинтензивен), а потоа преминува во потемни нијанси со истовремено зголемување на моќта на покривање. Во праисторијата окерот се користел за боење и сликање, но и за обредни цели. Црвениот окер ја симболизира бојата на животот и античките народи му ја припишувале моќта на крвта. Веќе од старото камено време (палеолит) се користел за посипување на телото на покојникот или се прицврстувал на покојникот во гробот како грутка. Затоа некои праисториски заедници биле именувани по овој обичај, на пример културата на окер гробови. Подоцна се користел како важен пигмент за бои и лакови (боја), а денес е речиси целосно заменет со синтетички железни оксиди, па затоа жолтиот синтетички железен оксид се нарекува и окер. Окерот е пигмент претежно темномат жолт (окер), но и жолтокафеав до црвенокафеав. Содржи различен дел од гетит и соединенија на манган и калциум со поголеми примеси на глина.
Неоргански обоени пигменти
До денес познати се стотици различни неоргански обоени пигменти, кои се разликуваат едни од други по боја и други својства. Според хемискиот состав, како што обично се опишуваат пигментите, постојат четири главни групи пигменти: оксидни пигменти, сулфидни и селенидни пигменти, хроматни пигменти и цијанидни пигменти. Што се однесува до бојата, неорганските пигменти, со исклучок на белиот и црниот, може да се бројат како црвени, кафеави, портокалови, жолти, зелени и сини пигменти. Бојата и хемискиот состав не се директно поврзани. На пример, црвената боја ја добиваат, меѓу другото, железен оксид и кадмиум сулфоселенид, додека различни оксиди, дури и од ист метал, железо, можат да бидат црвена, кафеава, портокалова, жолта или црна, вклучувајќи ги и преодните тонови помеѓу овие бои.
Оксидни пигменти
Во оксидни пигменти се вбројуваат едноставните оксиди и хидрираните оксиди на железо и хром, како и мешани пигменти со спинелна или рутилна структура. Групата оксидни пигменти е високо ценета поради нејзината издржливост на светлина, добра покривна моќ, инертност и отпорност на растворувачи и хемикалии и отпорност на температури до 500 °C (освен некои железни оксиди). Покрај овие својства, оксидните пигменти се исто така погодни поради нивната ниска цена.
Природни железни оксиди
Природните железни оксиди се широко распространети во железните руди ширум светот, но релативно малку руди се доволно чисти за да биде исплатлива нивната употреба во производството на пигменти. Природните пигменти од железен оксид обично се именувани по депозитите на рудата. Познати се шпански црвени, персиски црвени, сиена жолти пигменти и така натаму. Што се однесува до хемискиот состав, природните пигменти од железен оксид содржат, со многу примеси, одредени хемиски соединенија на железо: железо (III) оксид (α Fe2O3) во црвените пигменти, т.е. хидриран железен (III) оксид, гетит (α FeOOH) во жолти пигменти. Првото соединение се наоѓа во железната руда хематит, а второто во рудата лимонит. За да се произведе пигмент од руди, тие се подложуваат на постапки кои зависат од составот на рудата и примесите што треба да се отстранат. Рудата се дроби, примесите се отстрануваат колку што е можно, потоа производот се суши, понекогаш се калцинира и се меле. Сушењето и калцинирањето се чувствителни постапки бидејќи загубата на вода, која се јавува во оваа прилика, може да ја промени нијансата на пигментот. Затоа, времетраењето и температурата на сушењето и жарењето се многу важни и треба внимателно да се контролираат. Добро познати природни пигменти од железо оксид се железно црвено, окер и умбер.
Црква „Св. Никола“ - Вевчани
Свети Никола (наречена уште и Горна црква) — главната црква во селото Вевчани, а воедно и парохиски храм на Вевчанската парохија.
Историја
Изградбата или можеби обновата на оваа црква започнала во 1834 година. Градбата на црквата била завршена во 1864 година.
Архитектура
Црквата претставува трикорабна базилика со олтар, лаѓа и балкон. Црквата е долга 18, а широка 12,5 метри.
Изградена е со рамен под, што во тоа време не било дозволено од османлиските власти. Црквата е градена од рачно делкан камен, а влезната врата е ѕидана со калај. Над неа, како и над другите отвори, во каменот се врежани библиски симболи. Каменот бил ваден од Мајдан, во планината над Вевчани, а бил носен со волови.
Фрескоживопис
Зографисувањето е дело на Аврам Дичов, најстариот син на Дичо Зограф, а се работело во истовреме за да заврши во 1879 година. Црквата со импозантни димензии, градена со фантазија и богато зографисана, е еден од најубавите преродбенски споменици во Македонија.
Иконостас
Иконите во црквата се изработени од Дичо Зограф од село Тресонче. Овој истакнат мијачки зограф во овој свет храм оставил вредни дела. Првата негова икона за црквата најверојатно е изработена во 1849 година. Од раката на Дичо се изработени и престолните икони во 1876 година, која што се смета и за година на осветување на црквата.
Космос-1061
Општи податоци
Сателитот е лансиран од космодромот Плесецк, СССР на 14 декември 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5500 килограми. Космос-1061 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 306 км, а најмалото на 200.
Бугарска Чука
Бугарска Чука или Туглаш — врв на планината Галичица со висина од 1.801 м. Врвот се наоѓа источно од селото Пештани и југозападно од градот Охрид.
Историја
Врвот го добил името по распоредот на војските за време на Првата светска војна, каде што се протегала линијата на Солунскиот фронт. Веднаш зад чуката се гледа врвот Магаро, кој е највисоката точка на планината Галичица, со 2.275 m надморска височина.
На Бугарска Чука сè уште има остатоци од воените дејства од времето на Првата светска војна како ровови, шлемови и пушки. За време на пожарот од 2007 година експлодирале заостанати гранати.
Бугарска Чука е највисокиот врв во овој дел на планината Галичица, од кој има можност за истовремен поглед кон Охридското и Преспанското Езеро.
Единство (Јужен Судан)
Единство (الوحدة/ al-Wahda, Unity) е една од десетте сојузни држави на Јужен Судан. Оваа држава има вкупна површина од 35,956 км2 и главен град на истата е Бентиу. Единство е составена од девет окрузи и целата територија е богата со нафта. Оваа држава е воглавно населена од народите Нуери и Динка
Нафта
Првите резерви на нафта во Судан биле откриени во 1970-те години. Меѓународните нафтени компании се приклучиле кон акцијата за откривање и дистрибуиање на нафтата, што резултирало со преселување на месното население.
NGC 2715
NGC 2715 — спирална галаксија во соѕвездието Жирафа, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2715 се споменува и како UGC 4759, MCG 13-7-15, CGCG 350-12, IRAS 09018+7817.
Откривање
Објектот е откриен во 1871 година од страна на Алфонс Луј Николас Борели, со помош на рефрактор, чијашто леќа имала пречник од 7,2 см.
Егзотичен хадрон
Егзотични хадрони се субатомски честички составени од каркови и глуониуми, за разлика - од "познатите" хидрони како што се протони, неутрони и мезони - составени се од повеќе од три валентни кваркови. За разлика од тоа, "обичните" хадрони содржат само два или три кварка. Хадрони со експлицитно валентна содржина на глуонимот исто така можат да се сметаат за егзотични. Во теорија, не постои граница на број на кваркови во хидрон, сè додека бојата на полнење во хидронот е бела, или неутрална. Во складност со обичните хдрони, егзотичните хидрони се класифицираат како фермиони, како обични бариони, или како бозони, или како обични мезони. Врз основа на оваа класификација, пенткваркови, содржувајќи пет валенти кварка се егзотични бариони, додека пак тетракваркови содржат (четри валентна кварка) и хексакваркови содржат (шес кварка), кои се состојат или од дибарион или од три анти-кварк пара ќе се сметаат за егзотични мезони.
Егѕотичен хидрон моѕе да биде најден гледајќи воS-матрици столбови со квантни бројки ѕабранети во обични хидрони.Експериментални потписи ѕа такви егѕотични хидрони се виделе најмалку во 2003 ама останува тема во контраверѕии во дел од фиѕиката.
Jaffe и Low предоложија дека езотичните хидрони се манифестирани како половите во P матрици,а не како во S матрица.Експериментални P-матрици полови се поуѕдано потврдени во двете меѕон-меѕон канали и нуклеон-нуклеон канали.
Историја
Кога моделот кварк за првпат беше постулиран одMurray Gell-Mann и останатите во 1960, беа органиѕирани држави кои знаат дека се тоа е значајно. Како квантната динамика (КД) dсе развивање во текот на наредната деценија, станаа јасно дека не постои причина зошто би постоеле само три-кварка и кварк-антикварк комбинации. Навистина, Gell-Mannов оригинален 1964 лист алудираше на можноста дека егзотични хидрони и класифицирани хидрони во бариони и меѕони ѕависат од тоа даали имаат барионски или пак мезонски број на валентни кварци. Покрај тоа, се чинење дека глуони,медијаторни честички со силна интеракција,исто така се сврѕуваат сами но и со други квакови(хибридни хидрони). Неколку деценији поминаа беѕ поважен докаѕ ѕа егзотичен хидрон кој би можел да биде поврѕан со S-матрични полови.
Во Април 2014, LHCb колаборација ја потврди егзистенцијата на Z(4430)−, откриена од  Belle, и демонстрирана така што мора да има минимална кваркова содржина од cd.
Во Јули 2015, LHCb објавија откритије од две дела, именувани P(4380) и P(4450), кои мора да имаат минимална содржина на кваркови cuud, и ги прават пенткварка.
Кандидати
Постојат неколкз егѕотични кандидати:
Дисненски замок
Дисненски замок е замок кој постоел во XIV-XVIII век. Се наоѓал на островот Замок во близина на водите на Дисна и Западнаја Двина во областа Миори во регионот Витебск.
Историја
Во хрониките на Ливонскиот ред се споменува околу 1374/1377 година. Во XIV-почетокот на XV век, служел како истурена станица на Полоцк на Западна Двина. По битката кај Грунвалд, тој ја изгубил својата стратешка важност. За време на Ливонската војна од 1558-1583 година паднал во лоша состојба. 25 јули 1654 година бил окупиран од руските трупи. Замокот бил брзо обновен. Во 1655 година имало 14 кули и околу 40 воени орудија. На 10 април 1660 година, тој бил окупиран од трупите на Големото Војводство Литванија. Уништен е на почетокот на 18 век за време на Големата северна војна.
Борова Чука
Борова Чука — чука во Македонија со координати 42° 17' 29" СГШ, и 21° 49' 39" ИГД.
NGC 7507
NGC 7507 — елиптична галаксија во соѕвездието Вајар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7507 се споменува и како ESO 469-19, MCG -5-54-22, AM 2309-284.
Откривање
Објектот е откриен на 30 октомври 1783 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7507 е од видот E0. Видливиот сјај со голо око изнесува 10,4 m, а оној во рамките на интервалот од минималната до максималната честота 11,4 m, додека површинскиот сјај изнесува 12,6 m/лм2. NGC 7507 има привидни димензии од 2,8' х 2,7'.
Брокула
Брокулата е зелен зеленчук и ретко е застапен во нашата македонска кујна, а претставува права ризница на корисни нутиритенти, кои се многу значајни за одржувањето на здравјето на човекот. Таа содржи големи количества на витамини А, Ц и Е, минерали: калциум, магнезиум, железо, бетакаротен, фолна киселина и многу други корисни состојки. Брокулата е јак антиоксиданс, кој го штити организмот од штетното дејство на слободните радикали. Таа го детоксицира организмот. Детоксикацијата е процес на чистење на организмот од отрови (токсини), кои го намалуваат имунитетот и ја зголемуваат веројатноста од заболување. Според тоа, брокулата е одличен природен лек кој го зајакнува имунитетот. Со зајакнувањето на имунолошкиот систем во организмот, тој успешно се бори против инфекциите и другите штетни влијанија врз организмот. Брокулата го превенира настанување на многу заболувања, влучувајќи ги и злоќудните болести. Таа го одржува организмот во одлична психичко - физичка кондиција.
NGC 7507
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 12 м 7,5 с, а неговата деклинација, односно висината на лакот на тој агол, -28° 32' 19"".
Рејов синдром
Рејовиот синдром е брзопрогредирачка енцефалопатија. Симптомите може да вклучуваат повраќање, промени во личноста, конфузија, напади и губиток на свест. Иако типично има појава на хепатотоксичност, жолтица вообичаено не се појавува. Смртен исход се случува кај 20–40% од засегнатите и околу една третина од преживеаните имаат значителен степен на мозочно оштетување.
NGC 7507
Други поделби
Проучување на NGC 7507 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 70676. Во рамките на атласот на длабокото небо, Уранометрија 2000.00, објектот припаѓа на групата означена со бројот 385; додека во Каталогот на основни ѕвезди (GSC) е групиран под бројот 6978. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 16.
Рејов синдром
Причинителот на Рејовиот синдром е непознат. Вообичаено започнува кратко после закрепнување од вирусна инфекција, како инфлуенца или варичела. Околу 90% од случаите кај децата се поврзани со употреба на аспирин (салицилат).
Брокула
Начин на подготовка
Брокулата може да се подготвува на многу начини, а варењето е еден од нив. Но, нутриционистите велат дека на тој начин се уништуваат сите вредни нутриенти што ги поседува зеленчукот, како и Б и Ц-витамините. Според нив, при варењето на брокулата се разложуваат и глукозинолатите за кои се смета дека се добри во борбата против канцерогените клетки.
Рејов синдром
Превенцијата обично вклучува избегнување на примена на аспирин кај деца. Откако аспиринот е повлечен за употреба кај деца било забележано намалување за 90% од случаите. Раната дијагноза го подобрува исходот. Терапијата е супортивна. Манитол може да се даде кај церебрален едем.
Брокула
Начин на подготовка
Нивна препорака е брокулата да се подготвува на пареа – доволно е една помала чинија да ставите над тенџере со зовриена вода и да ја поклопите неколку минути.
Брокулата може да се подготви и во микробранова печка бидејќи на тој начин ќе ги зачуваат сите лековити својства – ставете ја во чинија, додајте една лажица вода и поклопете со друга чинија.
Според нутриционистите, подготвувањето на брокулата на пареа е најдобриот начин да се зачуваат нивните нутриенти.
Брокулата ги штити слузниците, особено цревната слузница
Брокулата е одлична за заштита на слузниците, а особено е корисна за заштита на цревната слузница. Таа е лесно сварлива и богата е со растителни влакна кои ја одржуваат нормалната функција на организте за варење и ја одржува нормалната цревна флора.
Брокулата го одржува здравјето на срцето и крвните садови
Консумирањето брокула го одржува здравјето на срцето и ги прави крвните садови поеластични, со што се и подобува циркулацијата на крво во организмот. на тој начин штити од кардиоваскуларни заболувања, велат светските лекари, кои советуваат секојдневно консулирање на брокула. Брокулата го зголемува производството на ензими кои го штитат срцето од разни оштетувања. Познато е дека пет помали порции зеленчук дневно го намалува ризикот од појава на кардиоваскуларни болести, а според резултатите од најновите истражувања, барем еден од тие оброци треба да биде со лесно сварени брокули, но брокулата може да се јаде и сирова, во вид на салата, зачинета со лимонов сок и маслиново масло. Изобилува со железо, богата е со Ц-витамин и овозможува да се елиминира вишокот на задржаната течност во организмот, а на тој начин ги елиминира токсините од организмот и го растеретува срцето. Таа ја намалува и спречува слабокрвноста, бидејќи содржи железо и болна кислеина, како и витамини од групата Б. Луѓето кои јадат брокули имаат значително пониско ниво на холестерол, кој е главна причина за развој на атеросклероза, а со тоа и за настанување на срцев и мозочен удар. Познато е дека консумацијата на брокули и слични видови зеленчук го намалува ризикот од срцев и од мозочен удар, пишува American Journal of Respiratory and Critical Care Medicine.
Брокулата го одржува здравјето на белите дробови
Состојката во брокулата, сулфорапан, може да ги ограничи оштетувањата кои доведуваат до хронична опструктивна болест, објавиле американските научници. Тестирањата спроведени на Johns Hopkins School of Medicine покажале дека состојката во брокулата, сулфорапан, ја зголемува активноста на генот NRF2 во клетките на белите дробови и така ги штити од оштетувања предизвикани од токсините. Истражувањата од лабораториските животни сугерираат дека намалената активност на NRF2 генот е поврзана со развој на тежок облик на емфизем, една од состојбите која ги погодува луѓето со хронична опструктивна болест. Поранешни студии покажале дека сулфорапан, има заштитна улога во однос на оштетувањата на крвните садови до кои доаѓа поради дијабетот (шеќерна болест).
Брокулата е добра за мозокот
Повредите на мозокот ги оштетуваат споменатите белковини, а истражувањето утврдило дека брокулите го намалуваат губитокот на функциите на тие белковини. Заштитните својства му се препишуваат на сулфурафанот, состојка која ја има во брокулите, но и во други зеленчуци од таа фамилија. Брокулите освен тоа штитат и од рак, а младите брокули (стари само неколку дена) се уште подобра заштита бидејќи содржат 20 пати повеќе SGS (Сулфурофатен глукозинат), кој е задолжен за борбата против болест
Брокулата е антиканцерогено дејство и е природен лек кој спречува појава на рак
Според многу клинички студии, само 100 грама брокули дневно го намалуваат ризикот од рак. Таа содржи одредени количества витамини А, Ц и Е и е значаен антиоксиданс. Брокулата може да го забави процесот на оштетување на клетките, „нагризени“ од слободните радикали, кои доведуваат до стареење и појава на разни болести вклучувајќи ги тука и злоќудните болести. Овој зеленчук содржи речиси двапати повеќе витамин Ц, на пример од портокалот, а го зајакнува и одбранбениот механизам на организмот. SGS (Сулфурофатен глукозинат) кој го содржи брокулата ги убива туморите, ослободувајќи ензими во телото кои ги уништуваат клетките на туморот и го спречуваат неговото ширење, односно метастазирање во далечните органи и ткива. Брокулата како јак антиоксиданс е на врвот на топ-списокот на исхраната со зеленчук, затоа што ја спречува апоптозата (процесот на умирање на клетките) во организмот. Содржи состојки што се нарекуваат сулфорани, природни хемиски материи што даваат препознатлив вкус и можат да го поттикнат самоуништувањето на раковите клетки. Така лекарите редовното внесување брокули во организмот го сметаат за превенција на ракот на дојката. Брокулите содржат и индоли, состојки што го забрзуваат метаболизмот на женскиот хормон естроген, кој е директно одговорен за злоќудните промени во структурата на клетките на дојката. Забележано е дека кај жените што внесуваат редовно брокула, а со тоа и големо количество фолна киселина, шансите да заболат од рак на грлото на матката или од рак белите дробови се помали.
Брокулата е корисна и за дијабетичарите
Брокулата им се препорачува на дијабетичарите, затоа што содржи концентрат на хром, кој има функцијата да го намалува шеќерот во крвта. Дневната потреба на организмот на дијабетичарите изнесува 25 милиграми, а само во 100 грама брокула има 22 милиграми хром. Оттука дневно секој дијабетичар треба да внесува најмалку 100 грама брокула. Брокулата ја подобрува и работата на дигестивниот систем, бидејќи 100 грама брокула содржат најмалку 3,6 милиграми фибрични влакна, кои му се потребни на желудникот.